Crises (album)

Crises er det åttende studioalbumet til den engelske musikeren og låtskriver Mike Oldfield, utgitt 27. mai 1983 på Virgin Records. 

Oldfield begynte å spille inn albumet mot slutten av 1982-turnéen etter hans forrige plate, Five Miles Out. Det markerte en fortsettelse av Oldfields eksperimentering med mer tilgjengelig og radiovennlig musikk som begynte på slutten av 1970-tallet; side en inneholder det 20 minutter lange sporet «Crises» og side to inneholder en samling sanger med mer normal lengde med vokalistene Maggie Reilly, Jon Anderson og Roger Chapman. Oldifeld produserte Crises med trommeslager Simon Phillips, som også spiller på albumet.

Crises nådde nr. 6 på de britiske albumlistene og ble Oldfields mest suksessrike album på 1980-tallet og singelen fra albumet, «Moonlight Shadow», gikk til førsteplass i ni land. Oldfield støttet albumet med Crises Tour over hele Europa i 1983, turneen inneholdt de fleste musikerne som spilte på albumet.

Albumet 
På 1980-tallet hadde Oldfield skiftet musikalsk retning fra de lange komposisjonene han hadde blitt kjent for gjennom det forrige tiåret, mot mer kommersielle og greie rock- og popsanger. Da han var ferdig med verdensturneen i 1982 til støtte for sitt forrige album Five Miles Out i desember samme år, hadde Oldfield allerede startet arbeidet med en oppfølging. På Crises dutforsker Oldfield hardrock-elementer som han hadde vært fan av i noen tid og likte å spille. Oldfield beskrev side en som materiale som han hadde ønsket å skrive og fremføre «for personal satisfaction» (for personlig tilfredshet), mens side to er «very commercial, full of singles» (veldig kommersiell, full av singler). Han la til: «It's a case of keeping everybody happy» (På den måten blir alle fornøyd).

Albumet ble spilt inn fra november 1982 til april 1983 i Tilehouse Studios i Denham, Buckinghamshire, ved hjelp av en Ampex ATR 124 båndopptaker, en Neve 8108 med Necam console og Westlake Monitors. Oldfield brukte en Gibson SG Junior for overdriven gitarlyder og en Fender Stratocaster for rene lyder. Tama-trommer var Simon Phillips valgte merke for trommer på albumet; Phillips gjorde også noe produksjonsarbeid. Oldfield bruker omfattende keyboards fra Oberheim og Fairlight.

Side en 
Titelsporet «Crises» er et tyve minutter langt stykke, med lite vokal, sunget av Oldfield. Begynnelsen og slutten av sporet er drevet frem av en syntenziser-førende passasje, stilistisk lik åpningstemaet til Oldfields Tubular Bells. Oldfield rangerte «Crises» som en av de beste sporene han hadde gjort siden Tubular Bells.

Side to 
«Moonlight Shadow» med Oldfields turnevokalist Maggie Reilly, som også hadde sunget på hans tidligere album. Oldfield fikk sangeren Hazel O'Connor til å synge på en tidlig versjon av sporet, som da ble kalt «Moment of Passion», men han fikk ikke det resultatet han ønsket. Deretter booket han Reilly til en studioøkt, som han forberedte seg på ved å drikke vin og skrive et sett med tekster ved hjelp av en rimordbok. Reilly sang tekstene i rockestil i begynnelsen, noe som fikk Oldfield til å foreslå en mykere tone og «på samme måte som en vuggesang». Ideen fungerte, de spille inn sangen i små seksjoner og bruke flere drop-ins så det tok litt tid å fullføre og sette den sammen. «Moonlight Shadow» er Oldfields mestselgende singel.

«In High Places» ble skrevet av Oldfield og teksten er et samarbeid med Yes-vokalist Jon Anderson, som synger på sporet. De to hadde jobbet sammen flere ganger før innspillingen av Crises, og Oldfield hadde hatt glede av Andersons vokalstil og hvor lett det var å jobbe med ham. Anderson bodde på Barbados da, så Oldfield ringte ham fra England og sang sangene for ham, hvorpå Anderson gikk bort og skrev tekster til den. De to møttes senere og fullførte sangen i Oldfields studio. På sporet spiller også Pierre Moerlen, som hadde turnert med Oldfield og spilt vibrafon på albumene hans.

«Foreign Affair» har Reilly på vokal, hun var med på å skrive teksten sammen med Oldfield.

«Taurus 3», er et kort fartsfylt gitarstykke i motsetning til de to foregående lange «Taurus» -sporene med flere temaer på henholdsvis QE2 og Five Miles Out.

«Shadow on the Wall» har vokal av Roger Chapman. Oldfield skrev sangen med tanke på Chapmans stemme.

Plateomslag 
Albumets cover var av Terry Ilott. Oldfield refererer til kunstverket med linjen «the watcher and the tower, waiting hour, by hour» (trykt på baksiden av LP-coveret, og sunget av Mike Oldfield på tittelsporet). I intervjuet nevnt tidligere uttalte Oldfield at «I'm the man in the corner, and the tower is my music» (Jeg er mannen i hjørnet, og tårnet er min musikk).

Sporliste

Britisk versjon 
Side en

 «Crises» (Oldfield) – 20:40 (vokalist: Mike Oldfield)

Side to

 «Moonlight Shadow» (Oldfield) – 3:34 (vokalist: Maggie Reilly)
 «In High Places» (Oldfield, Jon Anderson) – 3:33 (vokalist: Jon Anderson)
 «Foreign Affair» (Oldfield, Maggie Reilly) – 3:53 (vokalist: Maggie Reilly)
 «Taurus 3» (Oldfield) – 2:25 (instrumental)
 «Shadow on the Wall» (Oldfield) – 3:09 (vokalist: Roger Chapman)

Nord-Amerikansk versjon 
Side en

 «Mistake» (vokalist: Maggie Reilly)
 «In High Place»s
 «Foreign Affair»
 «Taurus 3»
 «Shadow on the Wall»
 «Moonlight Shadow»

Side to

 «Crises»

Medvirkende 

 Mike Oldfield – gitar på alle spor unntatt «Foreign Affair», Fairlight CMI på alle spor unntatt «Taurus 3»; Roland synthesizer på «Crises», «In High Places», «Foreign Affair» & «Shadow on the Wall», Oberheim OB-Xa synthesizer på «Crises» & «In High Places»; Farfisa orgel & piano & Prophet 5-synthesizer på «Crises»; bassgitar på «Crises» & «Shadow on the Wall»; akustisk bassgitar på «Taurus 3»; harpe på «Crises»; mandolin på «Crises» & «Taurus 3»; banjo på «Taurus 3» & «Shadow on the Wall»; Simmons elektroniske trommer på «Crises»; perkusjon på «Taurus 3»; vokalist på «Crises».

 Maggie Reilly – vokalist på «Moonlight Shadow», «Foreign Affair» og «Mistake»
 Jon Anderson – vokalist på «In High Places»
 Roger Chapman – vokalist på «Shadow on the Wall»
 Simon Phillips – trommer, spesialeffekter; perkusjon
 Ant (Ant Glynne) – gitarer på «Crises» og «Shadow on the Wall»
 Rick Fenn – gitar på «Crises»
 Phil Spalding – bassgitar på «Crises» og «Moonlight Shadow»
 Pierre Moerlen – vibrafon på «In High Places»
 Ginny Clee - synthesizere på «Mistake»
 Tim Renwick - gitarer på «Mistake»
 Morris Pert - trommer på «Mistake»

Nyutgivelse 
Crises ble utgitt på nytt av Mercury Records 2. september 2013, sammen med Five Miles Out. Den er tilgjengelig som en enkelt CD, en 2CD Deluxe Edition (album-plate og live highlights CD), en vinyl-LP og en 5-disc (3 CD-er og 2 DVD-er) boks-sett. Boks-settet inneholder også en 32-siders innbundet bok. Det er også et 500 eksemplarer vinyl tilgjengelig på gjennomsiktig grønn vinyl. Gjenutgivelsen er også tilgjengelig som digital nedlasting i 16 og 24 bit 44,1 kHz FLAC / ALAC og 320 kbit / s MP3 i to versjoner. Super-deluxe-utgaven inneholder sporene fra plater en til tre, LP-en inneholder sporene fra den ene CD-en.

Denne utgivelsen nådde nummer 30 i Tysklands Media Control Charts i september 2013.

Sporliste

Enkelt-disk-versjon 

 «Crises» (2013-Remaster) 20:57
 «Moonlight Shadow» (2013-Remaster) 3:38
 «In High Places» (2013-Remaster) 3:33
 «Foreign Affair» (2013-Remaster) 3:53
 «Taurus 3» (2013-Remaster) 2:25
 «Shadow on the Wall» (2013-Remaster) 3:10
 «Moonlight Shadow» (2013-Unplugged Mix) 3:35
 «Shadow on the Wall» (2013-Unplugged Mix) 3:21
 «Mistake» (2013-Remaster) 2:56
 «Crime of Passion» (Extended Version / 2013-Remaster) 4:10
 «Jungle Gardenia» (2013-Remaster) 2:46
 «Moonlight Shadow» (12" Single / 2013-Remaster) 5:15
 «Shadow on the Wall» (12" Single / 2013-Remaster) 5:09

Deluxe Edition

30th Anniversary Box Set

Hitlister og salgstall 
Den tilbrakte 19 uker på Norges albumliste og toppet seg som nr. 1 i to uker, og er Oldfields bestselgende album i Norge. Albumet toppet også hitlistene i Tyskland og Sverige.

Cover-versjoner 
En rekke sanger fra Crises har blitt covret, med «Moonlight Shadow» som den mest populære. Dance act Groove Coverage tok sin coverversjon av «Moonlight Shadow» til nummer 3 på de tyske hitlistene. En coverversjon fra 2009 av «Foreign Affair» av det belgiske dansebandet Sylver tilbrakte 8 uker på topp 10 av de belgiske singellisten, og toppet seg som nummer 3.

Den amerikanske rapperen Kanye West samplet Oldfields sang «In High Places». West innlemmet sangens refreng i sangen «Dark Fantasy» fra albumet My Beautiful Dark Twisted Fantasy fra 2010.

Eksterne lenker 
 

Mike Oldfield-album
Musikkalbum fra 1984
Britiske popmusikk-album